ஆனால் இவ்வாலயத்திற்கும் காஷ்மீர் சமவெளியின் மாபெரும் ஆலயங்களான மார்த்தாண்ட் சூரியர் கோயில் போன்றவற்றுக்கும் சம்பந்தமே இல்லை. இவற்றின் அமைப்பு கங்கைச்சமவெளி முதல் மத்தியப்பிரதேசம் வரை பரவியிருக்கும் சிற்பமரபையே காட்டுகின்றன. காஷ்மீர் ஆலயங்கள் அளவில் மிகப்பெரியவை. கரியநிறமான கற்களால் கட்டப்பட்டவை. சிற்பங்களும் சரி கட்டிட அமைப்பும் சரி காந்தார பாதிப்பு கொண்டவை.